TRU บวกแรง 6% นิวไฮเกือบ 9 ปี ลุ้นผลงานปีนี้โตแกร่ง! หลังครึ่งแรกกำไรทะลัก 8 เท่าตัว
TRU บวกแรง 6% นิวไฮเกือบ 9 ปี ลุ้นผลงานปีนี้โตแกร่ง! หลังครึ่งแรกกำไรทะลัก 8 เท่าตัว แตะ 102 ล้านบาท ตามยอดผลิตรถยนต์พุ่งแตะ 8.7 แสนคัน
TRU บวกแรง 6% นิวไฮเกือบ 9 ปี ลุ้นผลงานปีนี้โตแกร่ง! หลังครึ่งแรกกำไรทะลัก 8 เท่าตัว แตะ 102 ล้านบาท ตามยอดผลิตรถยนต์พุ่งแตะ 8.7 แสนคัน
24 ส.ค. 2565

ผู้สื่อข่าวรายงานว่า วันนี้(24 ส.ค.65)บริษัท ไทยรุ่งยูเนียนคาร์ จำกัด (มหาชน)  หรือ TRU ณ เวลา 14:59 น. อยู่ที่ระดับ 6.90 บาท บวก 0.40 บาท หรือ 6.15% ราคาสูงสุด 7.20 บาท ราคาต่ำสุดที่รัดบ 6.60 บาท ด้วยมูลค่าซื้อขาย 62.64 ล้านบาท ราคาหุ้นปรับตัวแรงในรอบเกือบ 9 ปี โดยเทียบตั้งแต่หุ้นยืนที่ระดับ 6.92 บาท เมื่อวันที่ 19 ก.ย.2556

โดยผลการดำเนินงานไตรมาส 2/2565 สิ้นสุด  30 มิถุนายน มีกำไรสุทธิอยู่ที่ 102.25 ล้านบาท โต 894% จากช่วงเดียวกันของปีก่อน 10.28 ล้านบาทโดยในไตรมาส 2 ปี 2565 มียอดผลิตรถยนต์ 390,033 คัน เพิ่มขึ้น 3% เมื่อเทียบกับช่วงเดียวกันของปีก่อน โดยยอดขายรถยนต์ในประเทศ 195.949 คัน เพิ่มขึ้น 8%
เนื่องจากการเปิดประเทศรับนักท่องเที่ยวและนักลงทุนเพิ่มขึ้น การส่งออกสินค้าเกษตรได้มากขึ้นและมาตรการกระตุ้นเศรษฐกิจของภาครัฐทำให้ความเชื่อมั่นภาคอุตสาหกรรมและความเชื่อมั่นผู้บริโภคดีขึ้น สำหรับยอดสะสม 2 ไตรมาส ปี 2565 ยอดผลิตรถยนต์รวม 870,111 คัน เพิ่มขึ้น 3% โดยยอดขายในประเทศเพิ่มขึ้น 14%

ด้านผลประกอบการงวด 6 เดือนแรกปี 2565 อยู่ที่ 174.31 ล้านบาท โต 324% จากช่วงเดียวกันของปีก่อนอยู่ที่ 41.04 ล้านบาท อย่างไรก็ตามคาดว่าผลงานปีนี้จะโตเด่นกว่าปีก่อนเนื่องจากผลงานครึ่งแรกปี 2565 มากกว่าผลงานปี 2564 อยู่ที่ 78.43 ล้านบาท